# މުޙައްމަދު ޝަފީޤް
ޑރ. މުޙައްމަދު ޝަފީޤް ޕީއެޗްޑީ ހާސިލުކުރެއްވީ ބިޒްނަސް އެޑްމިނިސްޓްރޭޝަންގެ ދާއިރާއިން ކެމްބޯޑިޔާގެ އައިއައިސީ ޔުނިވަރސިޓީންނެވެ. 
ޑރ. މުޙައްމަދު ޝަފީޤް އަދާކުރެއްވި މަޤާމުތަކުގެ ތެރޭގައި ހައުސިން ޑިވެލޮޕްމަންޓް ފައިނޭންސް ކޯޕަރޭޝަންގެ ޗީފް ފައިނޭންޝަލް އޮފިސަރުކަމާއި، މޯލްޑިވްސް ޙައްޖު ކޯޕަރޭޝަންގެ ބޯޑު މެންބަރުކަމާއި، މިނިސްޓަރ އޮފް ފިނޭންސްގެ މަޤާމު ހިމެނެއެވެ. އަދި އެ މަނިކުފާނު ވަނީ މާލީ ކަންކަމާއި އިޤްތިޞާދީ ކަންކަމުގައި ރާއްޖެއާއި ރާއްޖެއިން ބޭރުގެ އެކި ފަރާތްތަކަށް ކޮންސަލްޓެންސީ ދެއްވައިފަވެއެވެ.